### Beslutning

Tilbagesendes Magistratsafdelingen for Kultur og Borgerservice med bemærkning, at indstillingen blev taget til efterretning i byrådets møde den 29. april 2020.

Magistratsafdelingen for Kultur og Borgerservice udarbejder notat.

Redegørelse for udviklingen i arbejdet mod socialt snyd i [adresse] Kommune – opgjort pr. 31.12.2019

### Resumé

[adresse] mod socialt snyd blev pr. 1.11.2018 efter byrådsbeslutning samlet i et fælles kontrolteam i Kultur og Borgerservice. Indsatsen var tidligere splittet op i afdelinger i hhv. Sociale Forhold og Beskæftigelse og Kultur og Borgerservice.

Sammenlægningen har medvirket til mere effektiv kontrol i forhold til antallet af sager, hvor der er blevet afsluttet 1465 sager, hvilket er 59 % flere sager i 2019 end i 2018. Af disse sager har der været provenu på i alt 338 af sagerne.

[adresse] i 2019 opnåede et nettoprovenu på 11,3 mio. kr. Det er et fald på 3 mio. kr. sammenlignet med resultatet for 2018.

Hovedårsagerne til faldet i provenuet er: Manglende kontrolsager fra Udbetaling Danmark, effektivt præventivt arbejde og implementering af nyt sagssystem, som fremadrettet vil give mulighed for en målrettet kontrolindsats. Det nye system giver ligeledes udvidet ledelsesinformation, som skal sikre bedre prioritering, der forventes at have en positiv virkning på kontrolprovenuet og som skal fungere som et dialogværktøj med magistratsafdelingen.

### Indstilling

Det indstilles:

At 1) Orienteringen tages til efterretning.

### Sagens forløb

01-04-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-04-2020 Magistraten

Fremsendes til [adresse] med bemærkning, at Magistraten i mødet den 14. april 2020 anbefaler, at byrådet tiltræder Magistratsafdelingen for Kultur og Borgerservices indstilling af 25. marts 2020.

Hvis det er enkelt ud fra kendt viden, belyses det til byrådsbehandlingen i hvor mange af de 1465 afsluttede sager, der har været uregelmæssigheder, samt i hvilket omfang borgere er blevet kontaktet.

 29-04-2020 Aarhus Byråd

Tilbagesendes Magistratsafdelingen for Kultur og Borgerservice med bemærkning, at indstillingen blev taget til efterretning i byrådets møde den 29. april 2020.

Magistratsafdelingen for Kultur og Borgerservice udarbejder notat.